GEORG SANDBERG. 


Den ı11:te Februar sidstleden afgik ved Döden en af »En- 
tomologiska Föreningens» norske Medlemmer, Sognepræst i söndre 
Aurdal GEORG SANDBERG. Saa faatallige som Entomologiens Dyr- 
kere og Velyndere hidtil har været her i Norge, er det jo gan- 
ske naturligt, at ethvert Indhug, som Dåden gjår i deres Rækker, 
af os maa betragtes som et föleligt Tab, — og dette gjælder i 
nærværende Tilfælde saa meget mere, som den bortgangne var 

en af de endnu langt færre Entomologer her hos os, der ikke 
indskrænkede sig til blot at anlægge en »Samling», men ogsaa 
forstod at gjöre selvstændige, interessante Iagttagelser saavel i 
faunistisk som i biologisk Retning, og” fremlagde disses Resulta- 
ter gjennem egne Publikationer baade i dette Tidsskrift og andre 
Steder. At se en saadan Medarbeider for Entomologiens Frem- 
gang og Trivsel i vort Land bortrykket i sin bedste Manddoms- 
alder maa nödvendigvis hos de faa igjenstaaende Kollegaer efter- 
lade et saa meget föleligere Savn. 

GEORG SANDBERG blev födt den 30:te Juni 1842 i Arendal, 
hvor hans Fader var Postmester (tidligere Löitnant i Marinen). 
Allerede som Gut viste han en udpræget Forkjærlighed for ento- 
mologiske Sysler, og indsendte fra Arendalstrakten, hvor han 
voxede op, adskillige af sine mærkeligere Insektfund til Univer- 
sitetsmuseet, deriblandt ogsaa et Exemplar af Scola unifasciata 
fra Risör, hvilken Art dengang aldrig för var observeret inden 
Skandinaviens Grændser. Efterat have absolveret Examen artium 
og philosophicum begyndte han först paa det medicinske Studium, 
men opgav snart igjen dette og gik over til det theologiske. 
Under sine Studenterdage havde han fra 1864 af ogsaa Ansæt- 
telse som Löitnant uden fast Lön i Armeen. I 1868 tog han 
theologisk Embedsexamen og Aaret efter Examen i Lappisk, hvor- 
efter han blev ansat som Timelærer i Kristianssund. I 1871 ud- 
nævntes han til Stiftskapellan i Tromsö og i 1873 til Sogne- 
præst i Sydvaranger, i hvilken Stilling han forblev til 1883, da 
han forflyttedes til söndre Aurdal i Valders. 

Saavel i Kristianssundstrakten som i forskjellige af de ark- 
tiske Egne, han under sin præstelige Gjerning kom i Berörelse 
med, foretog han jevnlig entomologiske Undersögelser og ind- 
sendte af og til Pröver af sine Fund til Universitetsmuseet, hvor 
imidlertid Forholdene dengang ikke var synderlig egnede til at 
anspore og yderligere udvikle en saadan Interesse som den en- 
tomologiske. Og aldeles isoleret, som han deroppe sin ultima 
Thule» befandt sig, saa langt fjærnet fra alt aandeligt Slægtskab 
og Fællesskab i Interesser, uden den fornödne Literatur og An- 
ledning til at faa sine indsamlede Specimina bestemte, er det 
ikke at undres paa, at Lysten og Iveren for de entomologiske 
Sysler efterhaanden begyndte at kjölne endel. Men hvor var 

ikke den gjensidige Glæde og Tilfredshed stor, da Konservator 
SCHNEIDER i Tromsö og jeg under vor Finmarksreise Sommeren 
1878 i Sydvaranger traf sammen med denne vor Kollega, som 
ingen af os tidligere havde seet eller kjendt, og hvilket trofast 
Triumvirat til Udforskningen af vor arktiske Regions Lepidopter- 
fauna dannede vi ikke fra den Stund af! Lysten vaagnede ved 
dette personlige Sammentræf med ungdommeligt begeistrede Kol- 
legaer med fornyet Styrke hos SANDBERG, og fra nu af samlede 
og observerede han Sydvarangers interessante Lepidopterfauna 
med tiltagende Iver og Fremgang Aar for Aar, — et Arbeide, 
der var ham selv til ligesaa megen Glæde og Tilfredsstillelse, 
som det var til Gavn og Nytte for den entomologiske Videnskab. 
Hvor ofte udtalte han ikke under vor senere flittige Korrespon- 
dence sin store Glæde over dette lykkelige Sammentræf, der 
igjen havde vakt tillive hos ham denne aandsforfriskende og frem- 
for alt under saa ensomme og trykkende Omgivelser uvurderlige 
Interesse, uden hvilken han mente Tilværelsen deroppe gjennem 
saa mange og lange Aar vilde være blevet ham rent uudholdelig. 
Og til vor fælles Glæde og Opmuntring sendte han mig hver 
Höst efter endt »Saison» en udförlig Beretning om sine Iagtta- 
gelser og Fund, tilligemed et större Antal Determinanda eller, 
som han kaldte det, »et Fad Nödder til Knækning». Deriblandt 
befandt sig jevnlig de interessanteste Fund, som det vil sees af 
de til forskjellige Tider publicerede Fortegnelser over Sydvaran- 
gers eiendommeligt sammensatte Lepidopterfauna. Ikke mindre 
interessante og fortjenstfulde var hans Iattagelser over forskjellige 
arktiske "Sommerfugles Metamorphoser, der ogsaa er udgivne i 
tysk Bearbeidelse, og som bl. a. Prof. Cur. AuRIviLLius har be- 
nyttet i sit Arbeide: »Insektlifvet i arktiska länder». 

Men SANDBERG havde ogsaa ved Siden af sin præstelige 
Gjerning deroppe i det håie Nord andre Interesser end den en- 
tomologiske, hvilke dog her kun i al Korthed skal beröres. Un- 
der sit tolvaarige, næsten stadige Arbeide blandt Finmarkens lap- 
piske og kvænske Befolkning lagde han sig særlig efter disses 
Sprog, som han talte med stor Færdighed, og virkede fortrinsvis 
for Fornorskningen af de fremmede Folkefærd gjennem Folkeskolen, 
til hvilket Øiemed han som Formand i Skolekommissionen bidrog 
til at faa istandbragt en Omregulering af Skolevæsenet paa 

Grændsen mod Rusland. Sammen med Seminariebestyrer J. 
Qvicsrad udgav han: »Lappiske Eventyr og Folkesagn» (A. Cam- 
MERMEYERS Forlag, Kristiania, 1887), der er ledsaget af et sær- 
deles anbefalende Forord af Prof. MOLTKE MOE. 

Imidlertid stod hans Hu mere og mere, alt som Aarene gik, 
efter igjen at komme under sydligere Breddegrader, og det var 
derfor med Glæde han i 1883 modtog sin Udnævnelse til Sogne- 
præst i söndre Aurdal, Valders, en vakker Fjeldbygd i Hjertet 
af Landet, som ogsaa i entomologisk Henseende lovede det bed- 
ste. Desværre begyndte imidlertid allerede nu snart efter Flyt- 
ningen det skjæbnesvangre Onde at udvikle sig, hvis sande Natur 
först Hösten för hans Död blev erkjendt, nemlig en Svulst i 
Underlivet, der voldte ham de ulideligste Nervesmerter og Be- 
sværligheder af forskjellige Slags, og mere og mere undergravede 
hans heller ikke i Forvejen stærke Helbred. Paa Grund heraf 
strak ikke Kræfterne til at drive Undersögelserne saaledes, som 
han saa gjerne havde villet, og lange Tider ad Gangen blev han 
nödt til at holde sig fuldstændig passiv. Det var under saadanne 
triste Omstændigheder, han bl. a. om sin Tilstand Sommeren 
1886 med Vemod skrev mig til: »Jeg har som ”udygtig til al 
god Gjerning’ maattet indskrænke mig til at tage Solbad nede i 
Bagnsgryden* afvexlende med Furunaalsbad paa Tonsaasens Sa-, 
torium m. m., men mine entomologiske Lyster har jeg desværre 
været nödt til at holde itömme. Stundom kunde jeg dog lig en an- 
den HAwORTH, hvorom CoLeman fortæller i sin "British Butterflies’, 
paa sollyse Sommerdage tage Plads paa et Gjerde eller et Stykke 
oppe i Uren og der timevis forlyste mine Öine i Beskuelsen af 
mine bevingede Yndlingsskabningers elegante Evolutioner». Som- 
meren efter, 1887, da jeg besågte ham i hans Hjem, befandt han 
sig saavidt bedre, at vi i Fællesskab kunde foretage en Reise til den 
sydlige Del af Jotunheimen, men desværre under saa håist ugun- 
stige Veir- og Temperaturforholde, at Udbyttet kun blev magert. 
Og trods sin lidende Tilstand fortsatte han ogsaa stadigt senere, 
saavidt Kræfter och Tid tillod det, med Ihærdighed sine Under- 
sögelser over Lepidopterne og deres Metamorphoser. Navnlig in- 


* Selve Bagnsbygden (såndre Aurdal) danner nemlig en grydeformig 
Fordybning i Fjeldmasserne rundt om. 

teresserede Höifjeldsfaunaen ham paa Grund af dens nære Slægt- 
skab med den arktiske, og paa sin Sæter inde paa Fjeldet havde 
han ogsaa god Anledning til at anstille Observationer desangaa- 
ende. Adskillige interessante og tildels baade for Norges og 
Skandinaviens Fauna nye Arter fandt han frem, saaledes bl. a. 
Crambus biarmicus (en masse), Lita tricolorella o. fl. Og Ud- 
klækningsforsög med alpine Sommerfugle drev han ivrigt paa 
med; baade flere Argynnis- og Anarta-Arter, Plusia diasema, 
Hercyna Schrankiana og adskillige andre lykkedes det ham at 
klække fra Larven, medens den mystiske Bombyr arbusculæ- 
Larve heller ikke af ham lod sig bringe videre end til Puppestadiet. 
“Det var hans Agt her i dette Tidsskrift at redegjåre for Resul- 
taterne af disse sine Udklækninger, ligesom ogsaa for sine Un- 
dersøgelser over Argynnis palesNarieteter m. v., hvilket imidler- 
tid Döden, der indfandt sig tidligere end beregnet, hindrede ham 
i. Hans sidste Arbeide blev derfor det, hvori han redegjör for 
sine gjentagne Udklækninger af Acronycta euphorbiæ i dens al- 
pine Form, og hvorved han kom til det Resultat, at den af mig 
i 1880 hævdede Opfatning af Forholdet mellem euphorbiæ og 
obscura SrröM (montivaga-myricæ GN.) maa ansees som rigtig, 
i Modsætning til WALLENGREN, der vil have myrice GN. anseet 
som egen Art, skilt fra euphorbie. 

SANDBERG var Medlem af »Entomologiska Föreningen» siden 
1881. Hans entomologiske Arbeider er fålgende: 


1, Iagttagelser over arktiske Sommerfugles Metamorphoser. — Entomol. 
… Tidskr.. årg, 4 (1883), Sthm., pag. 9—28, résumé pag. 52—55. 

2. Om en Varietet af Argynnis pales S, V. — Entomol. Tidskr., årg. 
4 (1883), Sthm, pag. 129—130, résumé pag. 224. 

3. Om en for Norges Fauna og Regio arctica ny Rhopalocer, — En- 
tomol. Tidskr., årg. 4 (1883), Sthm, pag. 131—132, résumé pag. 225. 

4. Fortsatte Iagttagelser over arktiske Sommerfugles Metamorphoser. — 
Entomol. Tidskr., årg. 5 (1884), Sthm, pag. 139—144, résumé pag. 222. 

5. “Beobachtungen über Metamorphosen der arktischen Falter. — Berli- 
ner Entomol. Zeitschr., B. 29 (1885), Berlin, pag. 245—265. 

6. Supplement til Sydvarangers Lepidopterfauna. — Entomol. Tidskr., 
årg. 6 (1885), Sthm, pag. 187—203, résumé pag. 221-—224. 

7- Et Tilfælde af Coleopterlarvers Tilhold i Tarmkanalen hos et Men- 
neske, — Entomol. Tidskr., årg, 11 (1890), Sthm, pag. 77—80. (Referat af W. 
M. Schøyen i Centralblatt für Bakteriologie und Parasitenkunde, B. 8 (1890), 
Jena, pag. 182—183.) 

8. Bemærkninger til WALLENGRENS Tydning af Phalena Noctua obscura, 


STRØM. — Forhandl. Vidensk. Selsk. Kr:ania, 1890, N:o 8. 7 pag. 


Som allerede nævnt gik han bort snarere, end han selv og 
hans nærmeste troede det vilde ske. Han holdt sig hele Tiden 
trods Sygdommens Plager lige aands- og villiestærk og forrettede 
i sine Kirker lige til Nytaarsdag, da han prædikede for sid- 
ste Gang for sin Menighed. Siden tog Kræfterne mere og mere 
af, til han 3 Uger för sin Död maatte holde Sengen og var 
meget lidende. Men Aanden var lige stærk og klar, han minde- 
des sine kjære Venner og Kollegaer, hvem han paa Dödsleiet 
bad overbragt sin sidste Hilsen, og gik med fuld og klar Be- 
vidsthed ind i Evigheden, tillidsfuld og lykkelig i sin Kristentro. 
Han efterlader sig Enke og 7 uforsörgede Börn. 

Fred over den hedengangnes Minde! 


W. M. Schöyen. 

